CELEX: 52004SC0797
Language: mt
Date: 2004-06-24
Title: Abbozz Deċiżjoni tal-Kumitat Konġunt taż-Żee li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -

Avis juridique important

|

52004SC0797

Abbozz Deċiżjoni tal-Kumitat Konġunt taż-Żee li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -  /* SEK/2004/0797 finali */  

Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajiet - Abbozz tal-pożizzjoni komuni tal-Komunità -(preżentat mill-Kummissjoni)MEMORANDUM TA' SPJEGAZZJONI1. Il-Protokoll 31 għall-Ftehim tal-KEE fih dispożizzjonijiet speċifiċi fuq il-kooperazzjoni bejn il-Komunità u l-Istati taż-ŻEE EFTA 'il barra mill-erba' libertajiet.2. L-abbozz mehmuż tad-Deċiżjoni tal-Kumitat Konġunt taż-ŻEE għandu l-għan li jimmodifika l-Protokoll 31 ħalli jestendi l-kooperazzjoni sabiex jinkludi azzjonijiet ta' tħejjija għall-kooperazzjoni fuq kwistjonijiet kulturali. Għalhekk jipprovdi l-bażi legali għall-Istati taż-ŻEE EFTA biex jieħdu sehem fl-azzjonijiet tal-Komunità marbuta mal-linja tal-baġit tal-baġit ġenerali ta' l-UE 2004:- Linja tal-Baġit 15.04.02.03 "Azzjonijiet ta' tħejjija għall-kooperazzjoni fuq kwistjonijiet kulturali"3. L-Artikolu 1.3 (b) tar-Regolament tal-Kunsill Nru 2894/94 dwar l-arranġamenti għall-implimentazzjoni tal-Ftehim taż-ŻEE jipprevedi li, fuq proposta mill-Kummissjoni, il-Kunsill jistabbilixxi l-pożizzjoni tal-Komunità għal Deċiżjonijiet bħal dawn.4. Wara li l-abbozz tad-deċiżjoni tal-Kumitat Konġunt taż-ŻEE jiġi sottomess għall-approvazzjoni tal-Kunsill, il-Kummissjoni tressaq il-pożizzjoni tal-Komunità fil-Kumitat Konġunt taż-ŻEE mill-aktar fis possibbli.Abbozz DEĊIŻJONI TAL-KUMITAT KONĠUNT TAŻ-ŻEE li jemenda l-Protokoll 31 għall-Ftehim taż-ŻEE, dwar kooperazzjoni f'oqsma speċifiċi 'l barra mill-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsemmi bħala 'il-Ftehim', u b'mod partikolari l-Artikoli 86 u 98 tiegħu,Billi:(1) Il-Protokoll 31 għall-Ftehim ġie emendat mid-Deċiżjoni tal-Kumitat Konġunt taż-ŻEE Nru . . ./. . . tal- . . . [1].[1]   ĠU L ...(2) Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi l-azzjonijiet ta' tħejjija għall-kooperazzjoni dwar kwistjonijiet kulturali.(3) Il-Protokoll 31 għall-Ftehim għandu għalhekk jiġi emendat sabiex jippermetti li sseħħ din il-kooperazzjoni b'effett mill-1 ta'Jannar 2004,IDDEĊIEDA KIF ĠEJ:Artikolu 1L-Artikolu 13 tal-Protokoll 31 għall-Ftehim ser jiġi emendat kif ġej:1. It-test tal-paragrafu 2 ser jinbidel minn dak li ġej:'2. L-Istati ta' l-EFTA ser jagħtu kontribuzzjoni ekonomika lill-attivitajiet imsemmija f' paragrafu 1, 4, 5, u 6 bi qbil ma' l-Artikolu 82(1)(a) tal-Ftehim.'2. It-test tal-paragrafu 3 ser jinbidel minn dak li ġej:'3. L-Istati ta' l-EFTA ser jieħdu sehem bis-sħiħ fil-kumitati tal-KE u korpi oħra li jassistu l-Kummissjoni fit-tmexxija, fl-iżvilupp u fl-implimentazzjoni ta' l-attivitajiet imsemmija f'paragrafu 1, 4, 5 u 6.'3. Il-paragrafu li jmiss ser jiddaħħal wara paragrafu 5:'6. L-Istati ta' l-EFTA, sa mill-1 ta'Jannar 2004, ser jieħdu sehem fl-azzjonijiet tal-Komunità marbuta mal-linja tal-baġit li jmiss, imniżżla fil-baġit ġenerali ta' l-Unjoni Ewropea għas-sena finanzjarja 2004:- Linja tal-Baġit 15.04.02.03: "Azzjonijiet ta' tħejjija għall-kooperazzjoni fuq kwistjonijiet kulturali".'Artikolu 2Din id-Deċiżjoni ser tidħol fis-seħħ fil-jum wara l-aħħar notifika għall-Kumitat Konġunt taż-ŻEE skond l-Artikolu 103(1) tal-Ftehim  [2].[2]  [L-Ebda ħtieġa kostituzzjonali indikata.] [Ħtiġijiet Kostituzzjonali indikati.]Artikolu 3Din id-Deċiżjoni ser tiġi ppublikata fit-Taqsima u fis-Suppliment taż-ŻEE tal-Ġurnal Uffiċjali ta' l-Unjoni Ewropea.Magħmula fi Brussel, [...].IL-KUMITAT KONĠUNT TAŻ-ŻEE,Il-PresidentIs-SegretarjiIL-KUMITAT KONĠUNT TAŻ-ŻEE,